Andrew Mountbatten-Windsor

Andrew Mountbatten-Windsor, Fumu ya York, KG, GCVO, CD (Andrew Albert Christian Edward;kubabika pa 19  Febuluwale 1960 ni yumoza wa ŵanthu ŵa ufumu mu nyumba ya ufumu  yaku  Britain. Ni mwana wachitatu kweneso mwana wachiŵili mwanalume wa chiponde  Fumukazi  Elizabeth II na Prince Philip, Fumu yaku Edinburgh, ndipo wali pa mzele wa nambala 8 kuti ufumu umusange, ndipo munthu wakwamba mu mndandanda wa banja la ufumu uyo ni ndopa ya mukulu wake , Fumu Charles III.

Andrew wagwilapo ntchito mu Usilikali wa Ufumu ngati ni ngwakwendeska ndeke ya helikopita na wakulangiza,kweneso ngati malala wa nkhondo.Mu nyengo ya Nkhondo ya  Falklands, wakaduska ndeke maulendo ghanandi kuponoska ŵanthu na kuika ŵanthu pa malo ghawemi ghakutchinjilizika kweneso nakulongosola vya bomba la  Exocet lachipingo. Mu 1986, wakatola  Sarah Ferguson nakuzgoka Fumu ya York nyengo yeneyiyo.Ŵalikubabizgana ŵana ŵaŵili: Princess Beatrice na Princess Eugenie. Nthengwa yawo ikapasuka mu 1992, ndipo ŵakauzulana mu 1996,uko kukapangiska mabungwe gha nkhani kuŵa ŵakunweka. Andrew wakagwilaso ku UK mu undindo wa  Special Representative for International Trade na  Investmentkwa vyaka 10 kulekezga mu 2011.

Mu 2014, Virginia Giuffre wakayowya kuti, apo wakaŵa na vyaka 17,wakakoleleka na  Andrew (chigololo chambula kukhumba) na ovwili wakufumila ku munthu waku America wa vya ndalama  na wa kusangika kunanga munyake zina lake Jeffrey Epstein. Andrew wakakana vyso ivi kuti vyaboza. Kulondezgana na kuzuzulika chifukwa cha kwenda na  Epstein, Andrew wakathula pasi udindo wake wa vya ufumu mu Meyi 2020, ndipo maudindo ghose agho wakaŵa nagho mu mabungwe gha vya kuovwila ghakauskikamo na Fumukazi Elizabeth mu Janyuwale,2022.

Category:Fumu ya Britain
Category:Fumu
Category:Maufumu ghaku Britain
Category:Maufumu
Category:Ŵakutali na mpando wa ufumu